CELEX: C2006/326/19
Language: da
Date: 2006-12-30 00:00:00
Title: Sag C-168/05: Domstolens dom (Første Afdeling) af 26. oktober 2006 — Elisa María Mostaza Claro mod Centro Móvil Milenium SL (anmodning om præjudiciel afgørelse fra Audiencia Provincial de Madrid — Spanien) (Direktiv 93/13/EØF — urimelige kontraktvilkår i forbrugeraftaler — ingen indsigelse om den urimelige karakter af et vilkår under voldgiftssagen — muligheden for at fremsætte indsigelsen under en sag, der er anlagt med påstand om annullation af voldgiftskendelsen)

30.12.2006   
            
            
               DA
            
            
               Den Europæiske Unions Tidende
            
            
               C 326/9
            
         Domstolens dom (Første Afdeling) af 26. oktober 2006 — Elisa María Mostaza Claro mod Centro Móvil Milenium SL (anmodning om præjudiciel afgørelse fra Audiencia Provincial de Madrid — Spanien)
   (Sag C-168/05) (1)
   
   (Direktiv 93/13/EØF - urimelige kontraktvilkår i forbrugeraftaler - ingen indsigelse om den urimelige karakter af et vilkår under voldgiftssagen - muligheden for at fremsætte indsigelsen under en sag, der er anlagt med påstand om annullation af voldgiftskendelsen)
   (2006/C 326/19)
   Processprog: spansk
   Den forelæggende ret
   Audiencia Provincial de Madrid
   Parter i hovedsagen
   
      Sagsøger: Elisa María Mostaza Claro
   
      Sagsøgt: Centro Móvil Milenium SL
   Sagens genstand
   Anmodning om præjudiciel afgørelse — Audiencia Provincial de Madrid — fortolkning af artikel 6, stk. 1, artikel 7, stk. 1, og bilaget, punkt 1, litra q), i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29) — tilstrækkelige og effektive midler til at bringe anvendelsen af urimelige vilkår i forbrugeraftaler til ophør — forbruger, der ikke under voldgiftssagen har påberåbt sig voldgiftsaftalens ugyldighed
   Konklusion
   Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at det indebærer, at en national ret, der er blevet forelagt et søgsmål om annullation af en voldgiftskendelse, skal efterprøve, om voldgiftsaftalen er ugyldig, og annullere kendelsen med den begrundelse, at aftalen indeholder et urimeligt kontraktvilkår, selv om forbrugeren ikke har påberåbt sig ugyldigheden under voldgiftssagen, men først under annullationssøgsmålet.
   
      (1)  EUT C 155 af 25.6.2005.